“O‘ZKEYSMASh” O‘ZBEKISTON—AMERIKA QO‘ShMA KORXONASINI TAShKIL ETISh TO‘G‘RISIDA

Qishloq xo‘jaligini zamonaviy qishloq xo‘jalik texnikasi, shu jumladan paxta terish mashinalari, don xederlari bilan ta’minlash hamda O‘zbekiston Respublikasi Hukumati bilan “Keys Korporeyshn” kompaniyasi (AQSh) o‘rtasidagi Bitimni amalda ro‘yobga chiqarish maqsadida Vazirlar Mahkamasi qaror qiladi:
 1. “O‘zqishloqxo‘jalikmash-xolding” kompaniyasi va “Toshqish-loqmash” aksiyadorlik jamiyatining Amerikaning “Keys Ekvipment Xoldinge Limited” (AQSh) firmasi bilan birgalikda ikki qatorli gorizontal shpindelli “Keys-2022 Kotton Ekspress” paxta terish kombayni va “Keys-1010” don xederi ishlab chiqaruvchi ustav jamg‘armasi 1-ilovaga muvofiq 15 mln. AQSh dollari miqdorida bo‘lgan “O‘zKeysmash” qo‘shma korxonasini tashkil etish to‘g‘risidagi taklifiga rozilik berilsin.
 “Toshqishloqmash” aksionerlik jamiyati “O‘zKeysmash” qo‘shma korxonasi mahsulotlarini respublikada ishlab chiqarish va ishlab chiqarishni boshlab yuborish uchun ishlab chiqarish va texnologiya imkoniyatlari barpo etish maqsadida 1,5 mln. AQSh dollariga asbob-uskunalar sotib olishi ma’lumot uchun qabul qilinsin.
 2. “O‘zqishloqxo‘jalikmash-xolding” kompaniyasi:
 “O‘zistiqbolstat” davlat qo‘mitasi bilan birgalikda “O‘zKeysmash” qo‘shma korxonasini tashkil etish to‘g‘risidagi shartnomaga muvofiq “O‘zqishloqxo‘jalikmash-xolding” kompaniyasi ulushi sifatida qo‘shma korxona ustav jamg‘armasiga binolar va boshqa mol-mulk berilishini ikki hafta muddatda rasmiylashtirsin;
 bir oy muddatda “O‘zKeysmash” qo‘shma korxonasini belgilangan tartibda davlat ro‘yxatidan o‘tkazsin;
 “Keys Korporeyshn” kompaniyasining paxta terish kombaynlari va don xederlarini respublikada ishlab chiqarish dasturini, shuningdek respublikada ishlab chiqarishning ishlab chiqarish va texnologik imkoniyatlarini barpo etish maqsadida “Toshqishloqmash” aksionerlik jamiyatini texnika bilan jihozlash dasturini ikki oy muddatda ishlab chiqsin hamda ularni mablag‘ bilan ta’minlashga oid takliflarni Vazirlar Mahkamasiga kiritsin.
 3. “O‘zistiqbolstat” davlat qo‘mitasi “O‘zKeysmash” qo‘shma korxonasini O‘zbekiston Respublikasining Investitsiya dasturiga kiritsin.
 4. “O‘zqishloqxo‘jalikta’minottuzatish” davlat-kooperativ qo‘mitasi mashina-traktor parklarini 2-ilovaga muvofiq “O‘zKeysmash” qo‘shma korxonasi tomonidan ishlab chiqarilgan paxta terish mashinalari va xederlar bilan butlasin.
 7. “O‘zKeysmash” qo‘shma korxonasi korxona ustav jamg‘armasiga ulush hisoblangan hamda ishlab chiqarish ehtiyojlari uchun foydalaniladigan chetdan keltiriladigan moddiy-texnika resurslariga, asbob-uskunalar, transport vositalariga O‘zbekiston Respublikasi hududida amalda bo‘lgan soliqlarning barcha turlaridan, boj poshlinalari va aksizlardan mahsulot ishlab chiqarish boshlangan paytdan boshlab 5 yilga ozod qilinsin.
 8. “O‘zKeysmash” qo‘shma korxonasi loyihasi bo‘yicha ishlash uchun kelayotgan chet ellik mutaxassislarga vizalarni rasmiylashtirish yoki uzaytirish, yashash hamda respublika hududida transportning barcha turlarida yurganlik uchun O‘zbekiston Respublikasi fuqarolari uchun nazarda tutilgan tariflar bo‘yicha haq to‘lash huquqi berilsin.
 9. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.